|  |
| --- |
|  |

# KL høringssvar vedr. høring om bekendtgørelse om Pulje til investeringer i kollektiv bustrafik

# KL takker for muligheden for at kommentere på forslag til bekendtgørelse om Pulje til investeringer i kollektiv bustrafik.

### G**enerelle bemærkninger**

### KL finder det relevant og positivt med denne pulje, som er målrettet væsentlige områder.

### Det er dog en meget kort ansøgningsfrist, som kommunerne får her i 2017. 50 % kommunal medfinansiering af projekterne kræver grundig politisk behandling. KL foreslår derfor, at ansøgningsfristen lægges senere i 2017. Det er positivt, at midlerne kan overføres fra 2017-2018. Vi er før havnet i en situation, hvor der er stor interesse fra kommunerne, men ved mere komplicerede projekter, tager det tid at lave kvalificerede ansøgninger.

### Det er positivt, at der bliver mulighed for anlægs- og investeringsstøtte gennem puljen, og ikke kun driftsstøtte, da anlæggene/ investeringerne medfører varige forbedringer.

Dog er det et meget lille beløb, der er afsat til fremme af elbusser, pendlerbusser og øget busfremkommelighed. KL skal derfor opfordre til, at beløbet i puljen øges for 2018.

På grund af, at høringsperioden lå over sommerferien, har det ikke været muligt at behandle sagen politisk, hvorfor der tages forbehold for efterfølgende politisk behandling af sagen.